ली स्ट्रैसबर्ग
ली स्ट्रैसबर्ग (जन्म इज़राइल स्ट्रैसबर्ग; 17 नवंबर, 1901 - 17 फरवरी, 1982) एक अमरीकी थिएटर निर्देशक, अभिनेता और अभिनय शिक्षक थे। उन्होंने 1931 में थिएटर निर्देशक हेरोल्ड क्लरमैन और चेरिल क्रॉफर्ड के साथ ग्रुप थिएटर की स्थापना की थी जिसे "अमेरिका का पहला सच्चा नाट्य समूह" कहा गया। सन् 1951 में वे न्यूयॉर्क शहर में गैर-लाभकारी एक्टर्स स्टूडियो के निदेशक बने, जिसे "देश का सबसे प्रतिष्ठित अभिनय स्कूल" माना जाता है। वे 1966 में, लॉस एंजिल्स में एक्टर्स स्टूडियो वेस्ट के निर्माण में भी शामिल हुए थे।